गोपाल मैदान में आहार दान करने लगीं कतारें
भास्कर संवाददाता | गढ़ाकोटा
गोपाल मैदान में चल रहे नेमीनाथ दिगंबर जिनबिंब पंचकल्याणक महामहोत्सव में मंगलवार को ज्ञान कल्याणक महोत्सव धूमधाम से मनाया गया। श्री नेमिनाथ मुनिराज को सभी साधर्मियों ने उत्साह से आहारदान दिया और आहारदान देखने के लिए भक्तों की कतारें लगी रहीं। इससे पहले विशेष अनुष्ठान, पूजन के अलावा महाआरती और सांस्कृतिक कार्यक्रमों की धूम रही।
पंच कल्याणक समिति के प्रचार मंत्री सचिन अठभैया और मंदिर समिति के अध्यक्ष ज्ञानचंद अठभैया ने बताया दोपहर में समोवशरण की रचना की गई जिसमें श्री नेमिनाथ की आलौलिक अद्वितीय दिव्य ध्वनि प्रसारित हुई। यह अध्यातम रस सभी के हदय को छू गया। समोशवरण के दर्शन इन दिनों राजा और जनसाधारण ने नृत्य करते हुए किए। इससे एक दिन पहले वन गमन का दृश्य प्रस्तुत किया गया और छिंदवाड़ा से आई भजन मंडली ने भजनों का ऐसा समां बांधा कि आराधना में लीन होकर सभी नृत्य करने लगे। इस महामहोत्सव में मप्र के अलावा कई प्रांतों से भक्त आए हैं। संध्या कालीन बेला में महाआरती के बाद विशेष क्रियाएं हुई और रात में जयपुर से आए प्रवचनकर्ता हुकुमचंद भारिल्य ने भक्ति से मोक्ष का रास्ता तय करने के नियम, व्रत और साधना पर प्रकाश डाला।
प्रवचन के बाद सम्मान समारोह में सकल दिगंबर जैन समाज के अलावा समस्त सहयोगियों का सम्मान किया गया। कार्यक्रम में भाजयुमो के प्रदेश उपाध्यक्ष अभिषेक भार्गव, नगर पालिका अध्यक्ष भरत चौरसिया, पार्षद महेश ठाकुर का सम्मान भी पंचकल्याणक समिति द्वारा किया गया।
गढ़ाकोटा के गोपाल मैदान में भगवान को आहारदान करते दूर-दूर से आए लोग।
hin_Deva npi_Deva hin_Deva hin_Deva hin_Deva hin_Deva